# Ammoniumkloridi

### Wikipedia

Ammoniumkloridi
Muita nimiä | salmiakki
CAS-numero | 12125-02-9
Molekyylikaava | N H4Cl
Moolimassa | 53,5 g/mol
Ulkomuoto | valkoinen, kiteinen pulveri
Sulamispiste | −
Kiehumispiste | 520 °C (793 K)
Tiheys | 1,526 g/cm3 (20 °C:ssa)
Liukoisuus veteen | 28,3 g / 100 g vettä (25 °C:ssa)

Ammoniumkloridi eli salmiakki (NH4Cl) on puhtaana valkoinen, vesiliukoinen (28,3 g/mol 25 °C:ssa) ja pistävän makuinen kiteinen suola. Se sublimoituu eli muuttuu kiinteästä olomuodosta suoraan kaasumaiseksi lämpötilassa 338 °C. Lisää kuumennettaessa se hajoaa ammoniakiksi ja vetykloridiksi. Ammoniumkloridin vesiliuos on ammoniumionin vuoksi lievästi hapan. Ammoniumkloridin moolimassa on 53,5 g/mol, kiehumispiste 520 °C, tiheys 1,5 g/cm3 (vesi = 1,0 g/cm3) ja CAS-numero 12125-02-9.

## [muokkaa] Käyttö

Ammoniumkloridia hyödynnetään lannoitteissa, kuivaparistoissa, kylmäseoksissa, puhdistusaineissa ja yskänlääkkeissä. Sitä käytetään myös galvanointiin, juottamiseen, värjäykseen ja muiden ammoniumsuolojen valmistukseen. Salmiakkimakeisten suolainen maku johtuu ammoniumkloridista. Hajusuola on yleensä ammoniumkloridin ja hajuaineiden seos. Ammoniumkloridi on myrkyllistä vesielöille.

## [muokkaa] Valmistus

Ammoniumkloridia voidaan valmistaa esimerkiksi neutraloitumisreaktion avulla johtamalla ammoniakkia väkevään suolahappoon:

NH3 + HCl → NH4Cl.

Ammoniumkloridia syntyy myös ammoniumsulfaatin (NH4)2SO4 ja natriumkloridin NaCl liuosten välisessä reaktiossa. Ammoniumkloridia saadaan sivutuotteena natriumkarbonaatin valmistuksesta.

## [muokkaa] Aiheesta muualla

- Ammoniumkloridin kansainvälinen kemikaalikortti

Haettu osoitteesta http://fi.wikipedia.org../../../a/m/m/Ammoniumkloridi.html

Luokka: Kloridit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Česky
- Dansk
- Deutsch
- English
- Italiano
- Nederlands
- 日本語
- Norsk (bokmål)
- Polski
- Српски / Srpski
- Svenska
- ไทย
- 中文